

**ALYTAUS RAJONO VIETOS  VEIKLOS GRUPĖS VALDYBOS**

**POSĖDŽIO PROTOKOLAS NR. 29**

2024 m. spalio 28 d., 16.00 val.,

Alytaus rajono vietos veiklos grupės patalpos, Naujoji g. 48, Alytus.

Posėdis organizuojamas nuotoliu

Posėdis organizuotas Alytaus rajono vietos veiklos grupės (toliau - VVG) patalpos, Naujoji g. 48, Alytus, VVG pirmininko iniciatyva, pagal 54 VVG įstatų punktą. Alytaus rajono VVG valdybos nariai (toliau – valdybos nariai) apie susirinkimą buvo informuoti asmeniškai ir el. paštu VVG valdybos nariams 2024 m. spalio 25 d. ir spalio 28 d. papildomai buvo pateikta darbotvarkė ir dokumentai, skirti posėdžiui bei kvietimas spalio 28 d. jungtis nuotoliniu būdu 16.00 val. (kvietimas pridedama).

Posėdžio pirmininkė - Ingrida Raguckienė, posėdžio sekretorius - Virgilijus Pranskevičius.

Iš viso VVG valdybos narių yra 12.

Posėdyje nuotoliniu būdu Zoom platformoje <https://us04web.zoom.us/j/5941888863?pwd=NkR5d3E4bys5MWMzZDNSYXRYMm9GUT09>

prisijungė ir dalyvavo 10 VVG valdybos narių: 2 iš 2 valdžios sektoriaus atstovai: Paulius Čeponas, Laurynas Laukevičius; 4 iš 5 NVO atstovai: Edita Duobienė, Saulius Salatka, Saulius Belickas, Erneidas Kazakevičius; 4 iš 5 verslo sektoriaus atstovai: Ingrida Raguckienė, Aurelija Semionovienė, Marius Gudaitis, Simona Vasiliauskaitė (pridedama zoom platformoje, vykusio dalyvių registracijos foto).

Kvorumas yra.

Taip pat posėdyje be balso teisės dalyvauja VVG pirmininkas Virgilijus Pranskevičius, VVG administracijos atstovės: VPS administravimo vadovė Vida Vrubliauskienė, VPS administratorė Brigita Montvilaitė

Bendru VVG valdybos sutarimu „už‘ (vienbalsiai) valdybos nariai išsirinko posėdžio pirmininke Ingridą Raguckienę, o posėdžio sekretoriumi Virgilijų Pranskevičių. Prieštaraujančių nebuvo.

Darbotvarkė:

**1.Dėl Alytaus rajono vietos veiklos grupės Kvietimo teikti vietos projektus Nr.4 dokumentacijos tvirtinimo ir paskelbimo.**

Už darbotvarkę balsavo vienbalsiai.

**1.SVARSTYTA. Dėl Alytaus rajono vietos veiklos grupės Kvietimo teikti vietos projektus Nr.4 dokumentacijos tvirtinimo ir paskelbimo.**

VVG valdybos pirmininkė Ingrida Raguckienė informavo, kad vadovaujantis teisės aktais tuo pačiu klausimu buvo organizuota Alytaus rajono vietos veiklos grupės (toliau - VVG) rašytinio sprendimo priėmimo procedūra Nr.29 nuo 2024 m. spalio 25 d., 9.00 val. iki 2024 m. spalio 27 d.,17.00 val., tačiau dėl nepakankamo VVG valdybos narių dalyvaujančiųjų procedūroje skaičiaus posėdis neįvyko, atsižvelgiant į tai, kad informacija visiems valdybos nariams elektroniniu paštu buvo pateikta spalio 25 d. VVG valdybos nariai turėjo laiko susipažinti su dokumentais, tad dėl to nuotoliniu būdu organizuojamas šis posėdis, skirtas paskelbti ketvirtą kvietimą pagal „Alytaus rajono ir Birštono savivaldybių kaimiškosios teritorijos bendruomenių inicijuotos vietos plėtros strategiją 2023 - 2029 metams Nr. 20VS-PV-23-1-01764-PR001“ (toliau - VPS), kuri patvirtinta Lietuvos Respublikos žemės ūkio ministro 2023 m. spalio 24 d. įsakymu Nr. 3D-695 „Dėl Vietos plėtros strategijų, kurioms skiriama parama pagal Lietuvos žemės ūkio ir kaimo plėtros 2023–2027 metų strateginio plano priemonę „Bendruomenių inicijuota vietos plėtra (LEADER)“, sąrašo patvirtinimo“. VPS nuoroda: https://alytausrvvg.lt/strategijos/2023-2029-m-vietos-pletros-strategija. VVG valdyba turi teisę priimti sprendimus dėl VPS įgyvendinimo ir kvietimų paskelbimo.

Kvietimui skirta dokumentacija parengta vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2023 m. rugpjūčio 4 d. įsakymu Nr. 3D-528 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ (žr. aktuali suvestinė redakcija) (toliau – Vietos projektų administravimo taisyklės), suderinta su Nacionaline mokėjimo agentūra prie ŽUM ir teikiama VVG valdybai tvirtinti Kvietimo teikti vietos projektus Nr.4 dokumentus.

Valdybos nariai, vadovaudamiesi Vietos projektų administravimo taisyklių 43.1 punktu, turi būti nešališki – balsuoti dėl kvietimo teikti vietos projektus dokumentų patvirtinimo tuomet, kai nėra interesų konflikto, užkertančio kelią nešališkai ir objektyviai atlikti savo pareigas, t. y. nusišalinti jeigu gali kilti interesų konfliktas.

Tvirtinama dokumentacija skirta VPS priemonei „Jaunimo verslumo ir įtraukties skatinimas“ (ALYT-LEADER-05-4) (toliau - VPS priemonė) Kvietimo teikti vietos projektus Nr.4 skelbimas ir jo priedai (pridedama). VPS priemonei skiriama 43 000,00 tūkst. Eur EŽŪFKP ir Lietuvos Respublikos valstybės biudžeto lėšų, kai parama vienam projektui galima iki 21 500,00 Eur.

Kvietimą teikti vietos projektus Nr.4 siūloma paskelbti nuo 2024 m. lapkričio 20 d., 8.00 val. iki 2024 m. gruodžio 20 d., 24.00 val.

VVG Kvietimo teikti vietos projektus dokumentacija turi būti paskelbiama:

1. VVG interneto tinklalapyje prieš 15 darbo dienų

2. Siunčiama prieš 15 darbo dienų Nacionalinei mokėjimo agentūrai prie ŽUM (toliau - Agentūra), kad būtų paskelbta Agentūros interneto tinklalapyje www.nma.lt (skelbia Agentūra jos vidaus procedūrų nustatyta tvarka).

3. Kvietimo teikti vietos projektus Nr.4 skelbimas turi būti paskelbtas spaudoje artimiausiame vietinės spaudos numeryje.

Kviečiama balsuoti

**NUTARTA. Dėl Alytaus rajono vietos veiklos grupės Kvietimo teikti vietos projektus Nr.4 dokumentacijos tvirtinimo ir paskelbimo.**

10 balsai „už“ (vienbalsiai) patvirtinta dokumentacija skirta VPS priemonei „Jaunimo verslumo ir įtraukties skatinimas“ (ALYT-LEADER-05-4) (toliau - VPS priemonė) Kvietimo teikti vietos projektus Nr.4 skelbimas ir jo priedai (pridedama). VPS priemonei skirta 43 000,00 tūkst. Eur EŽŪFKP ir Lietuvos Respublikos valstybės biudžeto lėšų, kai parama vienam projektui galima iki 21 500,00 Eur.

Kvietimą teikti vietos projektus Nr.4 paskelbti nuo 2024 m. lapkričio 20 d., 8.00 val. iki 2024 m. gruodžio 20 d., 24.00 val.

VVG Kvietimo teikti vietos projektus dokumentacija turi būti paskelbiama:

1. VVG interneto tinklalapyje prieš 15 darbo dienų

2. Siunčiama prieš 15 darbo dienų Nacionalinei mokėjimo agentūrai prie ŽUM (toliau - Agentūra), kad būtų paskelbta Agentūros interneto tinklalapyje www.nma.lt (skelbia Agentūra jos vidaus procedūrų nustatyta tvarka).

3. Kvietimo teikti vietos projektus Nr.4 skelbimas turi būti paskelbtas artimiausiame vietinės spaudos numeryje.

Posėdžio pirmininkė Ingrida Raguckienė

Posėdžio sekretorius Virgilijus Pranskevičius